Leygardagin 16. mai hevði Ítróttasamband Føroya aðalfund á Hotel Føroyum. Aftrat føstu táttunum við formansfrágreiðing og roknskapi, var val av nevndarlimum eisini á skránni. Verandi varaforsetin, Petur Elias Petersen, skrivarin, Katrin Joensen, og varalimurin, Petur Ove Petersen, vórðu afturvald uttan mótvalevni. Vit líta samstundis frameftir við bjartari vón um økt virksemi og størri fjøld av ítróttarvirknum føroyingum. Hóast vit soleiðis mugu steðga á eina løtu, er hetta eitt sindur í andsøgn við sjálvan ítróttin, ið altíð strembar fram móti næsta málinum. Tá vit seta okkum afturá, og fortíðar avrik fylla meira í sinninum enn framtíðar dreymar, er tíð at gevast. Á hvønn hátt kundu vit betur hátíðarhildið runda føðingardagin hjá ítróttasambandinum, enn við júst at síggja allar føroyingar røra seg í skipaðum og óskipaðum ítrótti? Vit vilja tí við hesi frágreiðing lýsa virksemið farna árið sum klípi í støðuga framburðinum hjá ítróttinum. Vit røkka ongantíð á mál, tí vit seta okkum støðugt nýggj mál. Hetta er ítróttur. Á fíggjarlógini fyri 2009 vórðu so 600.000 krónur settar av til úrvalsítrótt. Í mun til tær 2 milliónirnar, sum ÍSF hevur fingið í nógv ár, var hetta ein góð hækking. Stuðulin til ítróttaferðir innanoyggja er óbroyttur 3,25 milliónir krónur. Ítróttasamband Føroya eftirlýsir eini felags játtan til føroyskan ítrótt heldur enn serstakar játtanir til eitt nú ÍSF og ferðing innanoyggja. Hetta hevði bøtt um rásarúmið og lætt um tilrættisleggingina av virkseminum hjá ítróttinum. Tað er samstundis av alstórum týdningi, at Ítróttasamband Føroya eisini í framtíðini fær játtaðan pening til ítrótta- og ungdómsráðgevan. Higartil er hesin peningurin í styttri og longri tíðarskeið játtaður fyribils av Veddingarpeninginum, sum Mentamálaráðið umsitur. Ítróttasamband Føroya ynskir, at skipanin við ráðgevanum kemur í eina fasta legu, antin sum partur av veddingarpeninginum ella á fíggjarlógini. Stóri parturin av fíggingini av sersambondunum kemur frá stuðlinum frá Ítróttavedding. Tað eru Ítróttasamband Føroya, Føroya Landstýri og Føroya Ungdómsráð, sum eru partaeigarar í Sp/f Ítróttarvedding, og tað eru hesi, ið fáa ágóðan av veddingini soleiðis, at Ítróttasambandið fær 60 prosent, Føroya Ungdómsráð 20 prosent og landsstýrismaðurin við mentamálum 20 prosent. Fyrsta avtalan, ið Ítróttavedding gjørdi við Danske Spil eftir „entreprenørmodellinum“, var úti á sumri 2008. Og nýggj avtala, eftir sama leisti sum undanfarna er undirskrivað. Avtalan er galdandi frá 1. juni 2008 og til 2013. Lotto, har vinningarnir hvørja viku eru fleiri milliónir. Onkur millióningur man helst vera komin í Føroyum grundað á hetta. ÍSF fær á leið somu upphædd útlutaða í ár, sum undanfarna ár, umleið 5.4 mió kr, og hetta gleðast vit innan ítróttina um, tí uttan hesa avtalu og hesar pengar, hevði verið torført at skipað fyri tiltøkum innan ítrott. Hesin stuðulin er nú fallin burtur, við tað at ráðharraráðið hevur valt at gevast við stuðlinum til ítrótt. Norðurlendsku ítróttasambondini og olympisku nevndirnar undirskrivaðu á norðurlendska felagsfundinum í fjør eina áheitan á Norðurlendska Ráðharraráðið at skipa fyri, at stuðulin varð tikin upp aftur. Hesin stuðulin er farin beinleiðis til norðurlendska luttøku hjá ungum, ið ikki altíð hava so lætt við at finna vinnuligar stuðlar, og tí harmast Ítróttasambandið almikið, at stuðulin fyribils er avtikin. Síðani eru í fýra umførum, á heysti 2008 og vári 2009, hildin skeið við heitinum „Ítróttur fyri børn og ung“. Eisini hevur eitt víðkað skeið verið um ítróttavenjing og ítróttaskaðar. Í samband við aðalfundin í 2008 varð ein nýggjur táttur royndur, har førleikamenning gjørdist partur av sjálvum aðalfundinum hjá ÍSF. Svein Femtehjell úr Noregi helt fyrilestur um „Ítrótt sum menningarstað fyri børn og ung“ og í ár er tað so Jan Gudnitz úr Danmark, ið fer at greiða frá evninum „Felagið sum eitt lið, nevndin sum eitt toymi.“ Ítróttasamband Føroya fegnast um hetta frambroti í samstarvinum millum ÍSF og Kringvarpið. Stjórnin viðgjørdi á fundi í november evniskvøldið og úrvalsítrótt sum heild. Hóast jalig fyri eini úrvalsskipan, stóð greitt, at hetta ikki var ein uppgáva, ið verandi fíggjarkarmar hjá ítróttinum megnaðu at rúma. Á stjórnarfundi í februar varð málið umrøtt av nýggjum. Tað er greitt, at tað eru nógvir hættir at skipa eitt arbeiði innan eitt so víðfevnt evni sum úrvalsítrótt. Og tí var kjakið fjølbroytt og lívligt. Starvsnevndin hevði gjørt uppskot, ið fevndi um fýra tættir: beinleiðis stuðul til útvald úrvalsítróttafólk, kanningar, skipaði lestrarviðurskifti og eitt ráðgevandi toymi. Stjórnin tók at enda avgerð um at seta góðan helmingin av peninginum til úrvalsítrótt av til strembanina eftir at gera Pál Joensen til besta svimjara í heiminum. Restin varð sett av til kanningar og upplýsing. Etikkur og virðir Í samband við viðgerðina av úrvalsítrótti luttóku Katrin Joensen, skrivari í starvsnevndini, og Ninna R. Ørvarodd av skrivstovuni eisini í einum norðurlendskum seminari um etikk og virðir innan úrvalsítrótt, sum danska ítróttasambandið skipaði fyri. Ljós varð varpað á evnið, ymsu londini høvdu høvi at greiða frá sínum arbeiði á økinum, og tosað varð um, hvussu føgru orðini og góði viljin kundi nýtast í dagliga arbeiðinum innan ítrótt. Føroyar í rørslu Ítróttasamband Føroya heitti á aðalfundinum 2002 á landsins myndugleikar at skipa fyri einum rørsluári, „Føroyar í rørslu“, har samfelagið í síni heild varpar ljós á týdningin av at røra seg. Í 2008 valdi Hans Pauli Strøm, landsstýrismaður í heilsumálum, at útnevna 2009 til rørsluár. Í hesum sambandi skipaðu Heilsumálaráðið, Fólkaheilsuráðið og Ítróttasamband Føroya fyri ráðstevnu um „Føroyar í rørslu“ í Norðurlandahúsinum 11. mars. Tríggir serfrøðingar, Magni Mohr, Ilkka Vuori og Bengt Sevelius løgdu fyri við fyrilestrum um týdningin av at røra seg, hvussu politiska skipanin fekst at stuðla undir likamsvirkni og íkasti hjá ítróttarfeløgum til fólkaheilsuna. Síðani vóru styttri innlegg um so fjølbroytt evni sum hvat ítróttafeløgini kunnu gera, gongu- og súkklugøtur, býarskipan og rørsla, eldri og rørsla, rørsla á arbeiðsplássunum, rørsla hjá børnum og ungum í skúlum og ítróttabarnagarður á Svangaskarði. Ítróttasamband Føroya hevur set Álv Hansen at samskipa hetta arbeiði. Annars er at fegnast um, at ítróttarfeløg og onnur feløg og stovnar kring landið hava tikið rørsluárið til sín. Tað gerst alt meiri vanligt at hoyra, at okkurt tiltak verður fyriskipað í samband við at 2009 er rørsluár. Leiðbeining innan skatt og mvg ÍSF hevur gjørt eina leiðbeining, sum gevur feløgum, nevndarlimum, kassameistarum, íðkarum, hjálparfólkum v. m.–ja, teimum, sum í tí dagliga vara av ítróttini, innlit í og svar uppá teir mest týðandi tættirnar innan skatt og meirvirðisgjald, tá um ítróttina umræður. Dentur hevur verið lagdur á at gera leiðbeiningina lætt atgongiliga hjá leikfólki, uttan serligt innlit í skatta- og mvg viðurskifti. Leiðbeiningin er gjørd í tøttum samstarvi við grannskoðara ÍSF´s, Sp/f Grannskoðaravirkið INPACT, løggilt grannskoðaravirki, sum hevur veitt hjálp og ráðgeving i sambandi við útgávuna av leiðbeingini. Leiðbeiningin er býtt upp í 2 partar, har fyrri parturin snýr seg um skattlig viðurskifti, meðan seinni parturin umrøður meirvirðisgjald. Feløg og sersambond verða kunnað um leiðbeiningina í næstum. Bygnaður Seinastu árini hevur tað verið alt meiri vanligt, at kjakast hevur verið um bygnaðin hjá Ítróttasambandi Føroya, t. d. í samband við at feløg, ið íðka nýggjar ítróttagreinir, søkja um limaskap í ÍSF, ella undir umrøðu av tali og stødd á sersambondunum. Stjórnin hevur tí á fundi 30. apríl 2009 tikið avgerð um, at farast skal undir at endurskoða bygnaðin í ítróttasambandinum. Miðað verður eftir, at uttanhýsis ráðgeving í samráð við stjórn ÍSF ger uppskot til nýggjan bygnað, so hesin kann verða klárur til næsta aðalfund. Altjóða samstarv Tað hevur alstóran týdning fyri føroyskan ítrótt, at dentur verður lagdur á altjóða luttøku, bæði í ítróttarkappingum og altjóða samstarvi. Flestu av sersambondunum eru altjóða viðurkend og átaka sær ábyrgd samsvarandi. Eftir eitt sera gott avrik seinast á Rodos, Føroyar gjørdust samanlagt nummar 3 av teimum 25 luttakandi oyggjasamfeløgunum við 24 gull-, 19 silvur- og 12 bronsuheiðursmerkjum, eru vónirnar til heiðursmerki góðar hesa ferð eisini. Fyrireikingarnar eru í hæddini. Eini 110 ítróttafólk fara at umboða Føroyar á leikunum innan hesar ítróttagreinir: badminton, bogaskjóting, borðtennis, fimleik, flogbólt, frælsan ítrótt, golf, judo, skjóting og svimjing. Oyggjaleikir í Føroyum aftur Fyri trimum árum síðani settu Føroyar munnligt ynski fram, um at verða vertur fyri Oyggjaleikunum í 2015. Endaliga freistin at lata inn skrivligt boð er í september 2009, og avgerðin verður tikin við atkvøðugreiðslu millum limaoyggjarnar í samband við aðalfundin hjá Altjóða Oyggjaleikanevndini á sumri 2010. Ein bólkur mannaður við umboðum fyri Ítróttasambandið, kommunur og land hevur arbeitt við málinum. Leikirnir í 2013 verða á Bermuda, og verða hesir mettir at verða dýrir. Sannlíkindini fyri, at oyggjarnar ynskja at ferðast langvegis til Føroyar longu leikirnar aftaná, eru tí lítil. Ætlanin, at skipa fyri oyggjaleikunum aftur, er tó ikki slept. Í heyst fer Ítróttasamband Føroya at taka stig til, at gjørd verður ein miðvís ætlan fyri, hvussu vit fáa leikirnar aftur hendan vegin. Olympisku leikirnir Ein natúrligur partur av tilgongdini at vinna Føroyum altjóða limaskapir innan ítrótt í 1970 unum og 1980 unum var umsóknin at gerast limur í altjóða olympisku nevndini, IOC. Føroyar søktu um limaskap í 1984, men umsóknin varð ikki viðgjørd av IOC. Hóast ávísar royndir at fáa umsóknina viðgjørda, eyðnaðist tað ikki hesi árini. Føroyar endurnýggjaðu umsóknina í 2003, men hava fingið sum svar frá IOC, at galdandi lógin hjá IOC bert loyvir londum, ið eru viðurkend av Sameindu Tjóðum, at gerast limir í IOC. Tað er tí ein greið fortreyt fyri føroyskum limaskapi í IOC, at Føroyar fáa ST-limaskap. Í eini roynd at fáa eitt líkinda samstarv í lag við Olympiska rørsluna luttóku Sølvi Reinert Hansen, forseti, og Petur Elias Petersen, varaforseti, á triðja sinni sum eygleiðarar á aðalfundinum hjá Evropeisku Olympisku Nevndini, EOC, í november 2008. Smátjóðaleikirnir verða samstundis fyriskipaðir beint undan Oyggjaleikunum. ENGSO Ítróttasamband Føroya hevur seinastu árini havt ein virknan leiklut í evropeiska felagsskapinum fyri ítróttasambond og olympiskar nevndir, ENGSO. Seinasta árið hava Sølvi Reinert Hansen, forseti, og Annika H. Lindenskov, ítróttaráðgevi, tikið lut í árligu ráðstevnuni hjá felagsskapinum, meðan Petur Elias Petersen, varaforseti, umboðaði Føroyar á aðalfundinum hjá felagsskapinum. Millum evnini, ið verða viðgjørd á fundinum, ið verður í september, eru „Ítróttur og fólkaheilsa“ og „Fíggjarkreppan og ítróttur–møguleikar og hóttanir“. Dopingeftirlitsnevndin gjørdi saman við kanningarfólki frá Anti Doping Danmark 24 dopingroyndir í fjør. Allar høvdu negativt úrslit. T. d. er nøgdin av landi, ið verður latin til royndina, hækkað úr 75 cl. til 90 cl. Reglurnar fyri TUE eru eisini broyttar, soleiðis at tær eru linkaðar fyri amatørar og gjørdar strangari fyri professionell. Flestu broytingarnar í reglunum um anti-doping eru fyri professionell ítróttafólk, og eru tí ikki viðkomandi hjá okkum. Jens Jensen, politistur, Annika Lindenskov, ítróttaráðgevi, og Hjalti Gunnarstein, farmaceutur, eru nývald í nevndina, ið hevur ætlanir um at gera meira við upplýsingarpartin. Endamálið er at fáa at vita, hvat rørir seg úti í feløgunum, og hvørjar avbjóðingar tey hava. Samstundis er ynskiligt at fáa at vita, hvussu feløgini meta, at Ítróttasamband Føroya best kann tæna teirra áhugamálum. Løgmaður verji Sum siðvenja hevur verið, fekk løgmaður, Kaj Leo Johannesen, tann 15. oktober 2008 handað gullnál ÍSF í samband við, at hann hevði játtað at gerast verji hjá Ítróttasambandi Føroya. Í samband við handanina í Tinganesi umrøddi starvsnevndin hjá ÍSF og løgmaður millum annað umstøður og fortreytir fyri úrvalsítrótt í Føroyum og luttøku og limaskap hjá Føroyum í altjóða ítróttarfelagsskapum. Nýggjur forseti Á aðalfundinum fyri einum ári síðani, varð Sølvi Reinert Hansen valdur til nýggjan forseta í Ítróttasambandi Føroya. Forsetin seinastu 28 árini, Heðin Mortensen, hevði boðað frá, at hann ikki tók við afturvali. Tvey valevni vóru til forsetasessin, Ansy Høghamar úr Havn og Sølvi Reinert Hansen úr Saltangará. Eftir eina langa tilgongd við fjølbroyttum og gevandi kjaki um ítróttarmál á fundum og í miðlunum, valdi aðalfundurin Sølva Reinert Hansen til nýggjan forseta. Í sama viðfangi varð Heðin Mortensen valdur til heiðurslim í Ítróttasambandi Føroya. Arbeiðið innan ítróttin er so víðfevnt og tíðarkrevjandi, at tað kann eingin gjalda sær til. Tað eru tí tey sjálvbodnu, ið eiga lívið í ítróttarrørsluni, og tit hava tí eina serstaka tøkk uppibornað. Uttan tykkum var eingin ítróttur. Tit hava víst á nýggjar møguleikar innan tíðindaflutning. Aftrat hesum geva viðgerðin í bløðunum Dimmalætting, Oyggjatíðindi, Norðlýsinum og øllum portalunum eitt fjølbroytni innan tíðindaflutning frá ítrótti, sum vit ikki hava sæð áður. Spennandi verður at fylgja rákinum á hesum øki í framtíðini. Vit takka miðlunum øllum fyri dygdargott arbeiði. At enda takka vit eisini føroysku heimunum, ið taka lógvatak um føroyskan ítrótt við at senda børn síni til ítróttarfelagið og við at stuðla og taka lut í sjálvbodna arbeiðinum í feløgum og sersambondum.